Oman puolueen perustaminen helpottuu: Kannattajakortit voi kerätä verkossa ehkä jo ensi vuonna

Kun kannattajakorttien kerääminen helpottuu, poliitikkojen on myös päätettävä, onko 5 000 kannattajaa sopiva määrä puolueelle. Myöhemmin myös valitsijayhdistykset voivat kerätä allekirjoitukset verkossa.

Puolustusministeri Jussi Niinistö (sin) ja ryhmän kansliasihteeri Päivi Ojala houkuttelivat elokuussa Helsingin Rautatientorilla allekirjoituksia sinisten kannattajakortteihin.­

Oikeusministeriö valmistelee verkkopalvelua, jonka avulla kannattajakortit puolueen perustamiseksi voisi kerätä sähköisesti. Sivuston työnimenä on perustapuolue.fi.

Seuraavassa vaiheessa mukaan tulisivat myös valitsijayhdistykset. Jos ei halua tai pääse minkään puolueen ehdokkaaksi, tarvittavat allekirjoitukset valitsijayhdistyksen perustamiseksi voisi nekin kerätä sähköisesti.